ΓΡΑΠΤΗ ΕΡΩΤΗΣΗ P-0203/01

υποβολή: Gabriele Stauner (PPE-DE) προς την Επιτροπή

(29 Ιανουαρίου 2001)

Θέμα: Πρόσβαση σε πληροφορίες εμπιστευτικού χαρακτήρα σύμφωνα με το άρθρο 197, 3 της Συνθήκης ΕΚ

Στην απόφασή του της 15.1.2001 στηνπόθεση Τ-236/00, ο Πρόεδρος του Πρωτοδικείου των Ευρωπαϊκών Κοινοτήτων καθόρισε ρητά στην παράγραφο 49 ότι κάθε βουλευτής του Ευρωπαϊκού Κοινοβουλίου δικαιούται ναποβάλλει ερωτήσεις στην Επιτροπή και να λαμβάνει από αυτήν απαντήσεις, οι οποίες ενδέχεται να συνεπάγονται τη διαβίβαση εμπιστευτικών πληροφοριών.

Ωστόσο, κατά τους προηγούμενους μήνες, η Επιτροπή επικαλούμενη τον εμπιστευτικό χαρακτήρα πληροφοριών αρνήθηκε επανειλημμένα να απαντήσει σε ερωτήσεις σχετικά με διαβίβαση εγγράφων.

1. Προτίθεται τώρα πλέον η Επιτροπή να μου διαβιβάσει αντίγραφα των εγγράφων που είχα ζητήσει στην επιστολή μου της 13ης Απριλίου 2000/αριθ. 202497 προς την Επίτροπο κ. Schreyer (υπόθεση ECHO" εκθέσεις της UCLAF της 19.12.1997 και 18.5.1998, έκθεση Lowe, έκθεση Παππάς/Timmermans,πόθεση MED: πρακτικά συνεδριάσεων και ερωτηματολόγια που είχαν επισυναφθεί στην έκθεση της 12ης Ιανουαρίου 1998);

2. Προτίθεται η Επιτροπή να απαντήσει λεπτομερώς σε κάθε σημείο των γραπτών μου ερωτήσεων Ε-3240/00, Ε-3241/00 και Ρ-3478/00 που αφορούν απάτες με νοθευμένο βούτυρο, χωρίς να καταφεύγει στη δικαιολογία ότι πρόκειται για εμπιστευτικές πληροφορίες, όπως είχε συμβεί στις απαντήσεις που διαβίβασε το Δεκέμβριο 2000;

Απάντηση του κ. Prodi Εξ ονόματος της Επιτροπής

(19 Φεβρουαρίου 2001)

Στη διάταξη της 15ης Ιανουαρίου 2001 στηνπόθεση Gabriele Stauner και άλλων κατά Ευρωπαϊκού Κοινοβουλίου και Επιτροπής, ο Πρόεδρος του Πρωτοδικείου επισήμανε στο σημείο 49 ότι:

Το γεγονός ότι η συμφωνία-πλαίσιο προβλέπει ότι ορισμένες πληροφορίες μπορούν να χορηγηθούν μόνο στις κοινοβουλευτικές αρχές που προβλέπει το σημείο 1.4 του παραρτήματός του 3 δηλαδή στον Πρόεδρο του Κοινοβουλίου, στους προέδρους των ενδιαφερομένων κοινοβουλευτικών επιτροπών, στο γραφείο και στη διάσκεψη των προέδρων δεν στερεί τους μεμονωμένους βουλευτές του δικαιώματός τους ναποβάλλουν ερωτήματα στην Επιτροπή και να λαμβάνουν απαντήσεις από αυτήν, το οποίο συνεπάγεται, ενδεχομένως

τη διαβίβαση εμπιστευτικών πληροφοριών, όπως συνέβαινε πριν από την έκδοση της εν λόγω συμφωνίας-πλαισίου. Συναφώς, πρέπει να τονιστεί ότι η εξουσία εκτιμήσεως που διαθέτει η Επιτροπή κατά τη λήψη αποφάσεως σχετικά με την κοινοποίηση εμπιστευτικών πληροφοριών ως απάντηση σε ερώτημα πουποβάλλει ένας μεμονωμένος βουλευτής, δυνάμει του άρθρου 197, τρίτο εδάφιο, ΕΚ και σύμφωνα με τις σχετικές διατάξεις του Κανονισμού Διαδικασίας, δεν μνημονεύεται, ούτε καν έμμεσα, στη συμφωνία-πλαίσιο.

Το αιτιολογικό αυτό πρέπει να διαβαστεί σε συνάρτηση με τα σημεία 50 και 51 στα οποία αναφέρεται ότι:

Αντιθέτως, όταν η αίτηση για τη διαβίβαση εμπιστευτικών πληροφοριών προέρχεται από το Κοινοβούλιο, δηλαδή από μία από τις κοινοβουλευτικές αρχές που προβλέπει το σημείο 1.4 του παραρτήματος 3 της συμφωνίας-πλαισίου, η διαβίβαση των πληροφοριών αυτών από την Επιτροπή ρυθμίζεται στο εξής από τις διατάξεις της συμφωνίας-πλαισίου.

Επομένως, εκ πρώτης όψεως, η συμφωνία-πλαίσιο, που περιορίζεται να ρυθμίζει τις σχέσεις μεταξύ Επιτροπής και Κοινοβουλίου, δεν μετέβαλε τη νομική κατάσταση των μεμονωμένων βουλευτών όσον αφορά το δικαίωμά τους που προβλέπει το άρθρο 197, τρίτο εδάφιο, ΕΚ, δεν θίγει το δικαίωμα που διασφαλίζει η διάταξη αυτή και δεν παράγει, συνεπώς, έννομα αποτελέσματα έναντι των κατ' ιδίαν βουλευτών.

Με τον τρόπο αυτό ο Πρόεδρος του Πρωτοδικείουπενθυμίζει ότι η συμφωνία-πλαίσιο για τις σχέσεις μεταξύ Κοινοβουλίου και Επιτροπής που εγκρίθηκε από το Κοινοβούλιο την 5η Ιουλίου 2000 δεν μεταβάλλει τον τρόπο με τον οποίο η Επιτροπή πρέπει να χειρίζεται τις ερωτήσεις που θέτουν τα μέλη του Ευρωπαϊκού Κοινοβουλίου δυνάμει του άρθρου 197 της συνθήκης ΕΚ. Υπενθυμίζει, επίσης, ότι η Επιτροπή διαθέτει ένα περιθώριο εκτίμησης για να αποφασίσει να κοινοποιήσει εμπιστευτικές πληροφορίες σε απάντηση σε ερώτηση που έχει τεθεί δυνάμει του άρθρου 197 της συνθήκης ΕΚ.

Λαμβανομένωνπόψη των διαπιστώσεων του Προέδρου του Πρωτοδικείου, η Επιτροπή θεωρεί ότι δενπάρχει λόγος να επανέλθει στις απαντήσεις που έδωσε στις ερωτήσεις που αναφέρει το Αξιότιμο μέλος.